Sección de superficie do Metro de Granada.
O **Metro de Granada**, oficialmente **Metropolitano de Granada**, é un sistema de metro lixeiro que dá servizo a área metropolitana de Granada. Consta dunha única liña que cruza a cidade e esténdese aos municipios de Albolote, Maracena e Armilla. Está xestionado pola sociedade mixta público-privada Metro de Granada, S.A. e conta con tramos tanto en superficie como subterráneos.

Historia
--------

Plano esquemático do Metro de Granada.
### Construción

Plano xeográfico
O proxecto consiste en conectar en 45 minutos a zona norte do Área Metropolitana co sur, que é a zona co maior crecemento residencial de Granada. A zona servida polo Consorcio de Transporte está integrada por 32 municipios e conta cunha poboación de preto de medio millón de habitantes (*489 160 Hab. INE 2007*), case o 62% do censo da poboación da provincia.

As obras iniciáronse no outono de 2006 e terán unha duración de 30 meses. O orzamento inicial é de 360 millóns de euros (*17% dos concellos e 83% da Xunta de Andalucía*).

Houbo un gran debate acerca da creación dun metro suburbano ou en superficie. Mentres que o Concello da capital defendía un metro subterráneo a Xunta optaba por un transporte ao aire libre. foi a liña 1 a que provocou os principais enfrontamentos entre os organismos administrativos, ata que en xaneiro de 2005 alcanzouse un trazado case definitivo. No Zaidin acometerase o soterramento do trafico rodado para evitar a concorrencia co metro lixeiro.

O 18% do trazado é soterrado. En concreto, os 2,3 km que conforman o Camiño de Rolda e algúns cruces puntuais (A-44), o resto en superficie é en plataforma tranviaria.

### Inauguración

O 21 de setembro de 2017 o sistema de metro quedou finalmente inaugurado nun acto ao que acudiron responsables de tódalas administracións involucradas. Durante o seu primeiro día de servizo o metropolitano tivo unha boa acollida con 23.500 usuarios.

Os datos positivos en canto a afluencia consolidáronse nos meses seguintes a súa posta en funcionamento ao alcanzar os 1,5 millóns de pasaxeiros en novembro de 2017, dous meses despois da súa inauguración.

Parque móbil
------------

O **Metro granadino** contará con 13 unidades móbiles (*tipo tranvía*), conformadas por 5 convois de 210 prazas cada un, cuxa velocidade máxima vai ser de 50 km/h en tramos urbanos en superficie e de 70 km/h no trazado interurbano ou en túnel. A velocidade comercial, que inclúe os tempos de parada, oscilará entre os 20 e os 28 km/h.

Paradas da L1
-------------

As paradas/estaciones en superficie están configuradas como paradas tranviarias.

* Jacobo Camarero.
* Juncaril
* Vicuña
* Anfiteatro
* Blas de Otero
* Cerrillo Maracena
* Carretera de Jaén
* Estación de autobuses
* Argentinita
* Perete
* Villarejo
* Caleta
* Estación AVE (Intermodal: correspondencia con trens de media e longa distancia)
* Universidad
* Méndez Nuñez (subterránea)
* Recogidas (subterránea)
* Río Genil (subterránea)
* Hípica
* Andrés Segovia
* Palacio de los Deportes
* Nuevos Cármenes
* Avenida de Dílar
* Parque Tecnológico
* Nevada
* Carretera de Granada
* Poniente

Notas
-----

1. ↑  "El metro de Granada culminó su primer día de servicio con 23.500 usuarios y sin incidencias relevantes". *Europa Press* (en castelán). 22 de setembro de 2017.
2. ↑  "Metro de Granada alcanza 1,5 millones de viajeros en dos meses desde apertura". *La Vanguardia* (en castelán).

Ligazóns externas
-----------------

* Páxina da Xunta de Andalucía sobre o transporte por tren na comunidade.
* Mapa esquemático da liña 1 do metro de Granada.
* Páxina web oficial do metro de Granada.